| **Jevgenijus Novikovas** |
| --- |
| Jevgenijus Novikovas 2013 m. Prancūzijos ralyjeJevgenijus Novikovas 2013 m. Prancūzijos ralyje |
| **Karjera Pasaulio ralio čempionate** |
| Tautybė | Rusija rusas |
| Aktyvumas | 2007 - 2009, 2011-dabar |
| Komanda (-os) | Citroën Junior Team, Stobart Ford, Team Abu Dhabi |
| Dalyvauta ralių | 42 |
| Čempionas | 0 |
| Pergalių | 0 |
| Podiumai     | 2 |
| Laimėta greičio ruožų | 15 |
| Taškai | 135 |
| Pirmas ralis | 2007 m. Didžiosios Britanijos ralis |
|  |  |
|  |  |
|  |  |

**Jevgenijus Novikovas** (rus. *Евгений Максимович Новиков*; 1990 m. rugsėjo 19 d. Maskva, Tarybų Sąjunga) – rusų ralio lenktynininkas. 2006 m. Rusijos ralio čempionato nugalėtojas. 2009 m. Pasaulio ralio čempionate atstovavo Citroën Junior Team komandai.

Sportinė karjera
----------------

### 1998–2004

1998 m. Novikovas pirmą kartą išbandė savo jėgas autosporte, mini bagių klasėje. Nuo 2000 m. dalyvavo kartingų lenktynėse. 2001 m. tapo Rusijos kartingų čempionato (mini klasėje) nugalėtoju, o 2003 ir 2004 m. tapo KF2 klasės Rusijos kartingų čempionu. 2003 m. šturmanavo keliose automobilių ralio varžybose tėvui – Maksimui Novikovui. 2004 m. dalyvavo tarptautinėse karingų lenktynėse Belgijoje, Portugalijoje, Italijoje.

### 2005

2005 m. Rusijos Formula RUS (rus. *Формула Русь*) čempionate užėmė 3-čią vietą. Dalyvavo Italijos ir Prancūzijos kartingų čempionatuose.

### 2006

2006 m. Novikovas pats sėdo prie ralio automobilio vairo ir nugalėjo savo pirmose lenktynėse – pirmajame Rusijos ralio taurės etape – Vjatkos ralyje (rus. *Ралли Вятка*). Įdomiausia tai, kad Novikovui startuoti buvo leidžiama tik Rusijos automobilių federacijos tarybos leidimu, kadangi būdamas 15 metų amžiaus Jevgenijus neturėjo vairuotojo pažymėjimo. Todėl, pervažiavimų metu, kuriuose galioja kelių eismo taisyklės, už Subaru Impreza automobilio vairo sėsdavo jo patyręs šturmanas Vladislavas Strebkovas.

Sezono pabaigoje Jevgenijus Novikovas tapo Rusijos ralio taurės čempionu. Taip pat dalyvavo Rusijos ralio čempionate, kuriame užėmė 8-tąją vietą. Užsienyje tęsė kartigų varžybas.

### 2007

Rusijos ralio čempionate Novikovas iškovojo 4 pergales, surinko 80 taškų ir gale sezono užėmė 2-ąją vietą. Taip pat dalyvavo Estijos ralio čempionate, kuriame iškovojo 2-ąją vietą.

2007 m. pabaigoje, Jevgenijus Novikovas debiutavo Pasaulio ralio čempionate (WRC). Kartu su šturmanu Alesėjum Aksakovu ir automobiliu Subaru Impreza WRX STi dalyvavo Velso ralyje, bet finišuoti nesugebėjo.

### 2008

2008 m. Jevgenijus Novikovas dalyvavo šešiuose Gamyklinių automobilių pasaulio ralio čempionato etapuose, kurie vyksta lygiagrečiai Pasaulio ralio čempionatui. Pirmus tris etapus Novikovas važiavo su rusu Dmitrijum Čiumaku, likusius tris su šturmanu iš Australijos – Deilu Mosketu. Keturios lenktynės baigėsi pasitraukimu. Sėkmingu tapo Japonijos ralis, kuriame tvirtai lyderiavo ir tik paskutiniame greičio ruože, dėl važiuoklės gedimo užleido pirmąją vieta ir tapo antras. Bendrojoje sezono įskaitoje jis užėmė 13 vietą. Visas lenktynes, išskyrus pirmąsias, važiavo Mitsubishi Lancer Evolution IX automobiliu, o pirmąjį Argentinos ralį važiavo Subaru Impreza WRX STi automobiliu.

### 2009

J. Novikovas 2009 m. Kipro ralyje
2009 m. Novikovas pasirašė dalyvavimo Pasaulio ralio čempionate kontraktą su Citroën Junior Team – gamyklinės Citroën komandos jaunimo projektu. Sardinijos ralyje užėmė penktąją vietą ir tapo pirmuoju rusu istorijoje, kuris Pasaulio ralio čempionate surinko taškų. Be to tapo pačiu jauniausiu Pasaulio čempionato istorijoje lenktynininku, kuris parodė geriausią greitį viename iš etapų.

### 2010

2010 m. Novikovas nedalyvavo Pasaulio ralio čempionate. Lapkritį jis paskelbė, apie automobilių lenktynininko karjeros pabaigą.

### 2011

2011 m. sausio pabaigoje paskelbta, kad Novikovas dalyvaus 2011 m. Pasaulio ralio čempionate, kuriame pilotuos Ford Fiesta RS WRC.

Sezoną Jevgenijus pradėjo Meksikos ralyje, kuriame iškart rodė gerus rezultatus. Po 12-ojo greičio ruožo jis buvo penktas bedroje įskaitoje, nusileisdamas tik gamyklinių komandoų pilotams. Skirtingai nei likę dalyviai, Jevgenijus šiomis trasomis važiavo pirmą kartą, todėl jos buvo visiškai nepažystamos. Bet dėl mechaninių gedimų nebaigė šio etapo, nestartavęs 13-ame greičio ruože.

Pasaulio ralio čempionato (WRC) rezultatai
------------------------------------------

| Metai | Komanda | Automobilis | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Vieta | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Evgeny Novikov | Subaru Impreza WRX STi | MON | SWE | NOR | MEX | POR | ARG | ITA | GRC | FIN | GER | NZL | ESP | FRA | JPN | IRE | GBRRet | - | 0 |
| 2008 | Evgeny Novikov | Subaru Impreza WRX STi | MON | SWE | MEX | ARGRet | JOR | ITA |  |  |  |  |  |  |  |  |  |  | - | 0 |
| Mitsubishi Lancer Evo IX |  |  |  |  |  |  | GRC35 | TURRet | FIN | GER | NZLRet | ESP | FRA | JPN11 | GBRRet |  |
| 2009 | Citroën Junior Team | Citroën C4 WRC | IRE | NOR11 | CYPRet | PORRet | ARG | ITA5 | GRC16 | POL9 | FINRet | AUS | ESPRet | GBR |  |  |  |  | 13-ta | 4 |
| 2011 | Stobart M-Sport Ford Rally Team | Ford Fiesta RS WRC | SWE | MEXRet | POR | JOR | ITA14 | ARG | GRE20 | FINRet | DEU | AUSRet | FRA24 |  |  |  |  |  | 17-ta | 12 |
| ALM Russia | Citroën DS3 WRC |  |  |  |  |  |  |  |  |  |  |  | ESP7 |  |  |  |  |
| Team Abu Dhabi | Ford Fiesta RS WRC |  |  |  |  |  |  |  |  |  |  |  |  | GBR7 |  |  |  |
| 2012 | M-Sport Ford World Rally Team | Ford Fiesta RS WRC | MON5 | SWE5 | MEXRet | POR2 | ARG8 | GRERet | NZL4 | FIN36 | GERRet | GBR6 | FRA7 | ITA2 | ESP10 |  |  |  | 6-ta | 88 |
| 2013 | Qatar M-Sport World Rally Team | Ford Fiesta RS WRC | MONRet | SWE9 | MEX10 | POR4 | ARG4 | GRE9 | ITARet | FIN6 | GER9 | AUS7 | FRA5 | ESP5 | GBR19 |  |  |  | 7-ta | 69 |
|

Šaltiniai
---------

1. ↑  Беднарук С. Детям до шестнадцати? // Авторевю : Журнал. − 2006. − Nr. 1.
2. ↑  Трудное решение Archyvuota kopija 2010-11-13 iš Wayback Machine projekto.
3. ↑  „Евгений Новиков в сезоне-2011 будет выступать в WRC". 2011-01-27. Suarchyvuotas originalas 2011-01-30. Nuoroda tikrinta 2011-08-01. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Евгений Новиков: окончательный выбор - Ford Fiesta RS WRC". 2011-02-08. Suarchyvuotas originalas 2014-04-08. Nuoroda tikrinta 2011-08-01. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

|  |  |
| --- | --- |
|  | **Vikiteka: Jevgenijus Novikovas** – vaizdinė ir garsinė medžiaga  |

* Oficiali svetainė Archyvuota kopija 2012-07-26 iš Wayback Machine projekto.